# Alexander Onischuk

Alexander Onischuk (originàriament, en ucraïnès, Олександр Оніщук, Oleksandr Onisxuk) és un jugador d'escacs estatunidenc nascut el 3 de setembre de 1975 a Sebastòpol (Ucraïna), que té el títol de Gran Mestre des de 1994. Fou Campió dels Estats Units el 2016.
Tot i que roman inactiu des de l'abril de 2019, a la llista d'Elo de la FIDE de l'agost de 2020, hi tenia un Elo de 2649 punts, cosa que en feia el jugador número 11 dels Estats Units, i el 108è millor jugador del rànquing mundial. El seu màxim Elo va ser de 2701 punts, a la llista de juliol de 2010 (posició 37 al rànquing mundial).

## Resultats destacats en competició

Tot i que va néixer a Crimea, llavors a l'RSS d'Ucraïna, el 2001 va emigrar als Estats Units, i viu actualment a Virgínia del Nord. El 2001 empatà al primer lloc al World Open de Filadèlfia (el campió al desempat fou Alexander Goldin)
El 2005 ocupà els llocs 2n-7è a Buenos Aires, al Campionat Panamericà, rere Lázaro Bruzón, i empatat amb un grup de forts GMs, entre els quals hi havia entre d'altres Gata Kamsky, Julio Granda, Giovanni Vescovi i Gilberto Milos, A finals de l'any 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació raonable, i fou eliminat en segona ronda per Lázaro Bruzón. El 2006 es proclamà Campió dels Estats Units.
Onischuk participà en el fort Festival International de Biel de 2007, on hi fou segon rere Magnus Carlsen, puntuant 5½/9 com en Carlsen, però perdent en el matx de desempat. El mateix any fou 3r al Torneig Aerosvit a Phoros, i 2n al Campionat d'escacs dels Estats Units.
El 2008 fou 1r en el XXI Memorial Carlos Torre, a Mérida (Mèxic), 1r-4t a la Spice Cup, 2n al Campionat d'escacs dels Estats Units, 3r per equips a l'Olimpíada de 2008, i 3r a Poikovski, Rússia.
El 2009 fou 1r a l'obert de Moscou, 1r al Campionat obert de Mèxic, i 3r al Campionat d'escacs dels Estats Units.
El 2010 fou 1r a l'obert de St. Louis, 1r a la Spice Cup - Lubbock, 3r al Campionat d'escacs dels Estats Units, 1r al Campionat obert de Mèxic, i medalla d'or individual al segon tauler, al Campionat del món per equips celebrat a Bursa. Obtingué també la medalla d'argent per equips.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una raonable actuació. Avançà fins a la segona ronda, quan fou eliminat per David Navara (½-1½).
L'agost de 2013 participà en la Copa del Món de 2013, on tingué una actuació regular, i arribà a la segona ronda, on fou eliminat per Leinier Domínguez ½-1½.
El 2017 empatà al primer lloc al Campió dels Estats Units amb Wesley So, amb 7/11 punts, però després va perdre el playoff de ràpides de desempat.

## Notes i referències

* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 23 agost 2020].
* ↑ Posició al rànquing mundial i evolució Elo d'Alexander Onischuk «benoni.de» (en alemany). Arxivat de l'original el 2013-12-28. [Consulta: 26 abril 2011].
* ↑ Bruzón wins Continental, Kamsky equal second, Chessbase, 18 d'agost de 2005 (en anglès). Consultat el dia 26 d'octubre de 2011 (anglès)
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Historial de guanyadors del Memorial Carlos Torre» (en castellà). carlostorre.org.mx. Arxivat de l'original el 2011-11-10. [Consulta: 26 octubre 2011].
* ↑ «Obert de Moscou de 2009 A» (en anglès). FIDE, 31-01-2009. [Consulta: 2 novembre 2014].
* ↑ «Obert de Mèxic de 2010», 09-04-2010. Arxivat de l'original el 9 d'abril 2010. [Consulta: 2 gener 2011]. (castellà)
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ «Pairings & Results | Championship». www.uschesschamps.com. [Consulta: 23 gener 2020].

## Enllaços externs

* Posicions crítiques de les seves partides a {{ref-web |url= http://www.wtharvey.com/onis.html |títol= wtharvey.com
* Estimació Elo d'Alexander Onischuk a «chessmetrics.com». [Consulta: 2 gener 2011]. (anglès)